stanford-oval/wikipedia huggingface dataset:
Mäntyneulasmittari

| Mäntyneulasmittari |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Kenttämittarit Larentiinae
Suku::  Thera
Laji::  firmata
Kaksiosainen nimi
 Thera firmata  Hübner, 1819 
Synonyymit
 Pennithera firmata 
Katso myös
   Mäntyneulasmittari Commonsissa 
Infobox OKNimi-testi OK: 
Mäntyneulasmittari (Thera firmata) on yleinen loppukesän ja alkusyksyn yöperhoslaji.
Koko ja ulkonäkö

Keskikokoinen, hentorakenteinen mittari. Etusiipien pohjaväri vaihtelee harmahtavasta violetinruskeaan. Tyvipoikkiviiru sekä sisempi ja ulompi poikkiviiru ovat ruskeat, aaltoviiru vaaleanharmaa. Etusiiven tyviosa tyvipoikkiviiruun saakka on lämpimän punaruskea, samoin siiven keskiosa poikkiviirujen välistä. Sisempi poikkiviiru tekee siiven keskellä terävän mutkan ja suuntautuu siiven etuosassa jyrkästi kohti siiven tyveä. Siiven kärjessä ei ole keskiosaan suuntautuvaa tummaa juovaa tai sellainen erottuu vain heikkona. Takasiivet ovat harmahtavan valkoiset. Koiraan tuntosarvet Siipiväli 26–31 mm.
Lajia voi olla hankalaa erottaa havuneulasmittarista (Thera obeliscata).
Levinneisyys ja lentoaika

Mäntyneulasmittaria tavataan lähes koko Euroopassa ja idässä Kaukasukselle. Suomessa havaintoja on pääasiassa länsirannikolta sekä Etelä-, Keski- ja Itä-Suomen alueilta. Harvakseltaan pohjoisempaakin aina Sallasta saakka. Lento alkaa elokuun keskivaiheilla ja jatkuu syyskuun loppupuolelle.
Elinympäristö ja elintavat

Täysin mäntyyn sidoksissa olevana lajina mäntyneulasmittarin elinympäristöä ovat kangas- ja sekametsät sekä rämeet ja niiden laidat. Perhoset lentävät öisin, tulevat valolle ja jonkin verran myös syötille. Toukat koteloituvat ravintokasville neulasten väliin. Talvehtiva elämänvaihe on ehkä joskus muna, yleensä vastakuoriutunut toukka.
Ravintokasvi

Toukan ainoa ravintokasvi on mänty (Pinus sylvestris).
Aiheesta muualla

Ohje mäntyneulasmittarin ja havuneulasmittarin erottamiseksi (hollanniksi)
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Vlindernet (hollanniksi)
NettiX

| Nettix |
| --- | --- |
Yritysmuoto:  osakeyhtiö
Perustettu:  2000
Liikevaihto:  22,5 milj. euroa (2020, oik.)
Liikevoitto:  10 milj. euroa (2020)
Omistaja:  Alma Media
Kotisivu:  nettix.fi
Infobox OKVirheellinen NIMI-arvo: 
Nettix (virallisesti NettiX Oy, vuoteen 2006 Mach1 Oy) on suomalainen yritys, joka ylläpitää useita kaupankäyntiin tarkoitettuja verkkosivustoja, kuten Nettiauto, Nettikone ja Nettimarkkina. Nettix kustantaa myös kohdennettuja ammattimedioita raskaan konealan ammattilaisille. Nettix Oy:n omistaa Alma Media.
Nettix oli Otava-konsernin omistuksessa, kunnes Otava myi sen Alma Medialle vuonna 2021. NettiXin kauppahinta oli 170 miljoonaa euroa.
Nettixin oikaistu liikevaihto oli vuonna 2020 22,5 miljoonaa euroa. Samana vuonna yhtiön liikevoitto oli noin 10 miljoonaa euroa.
Nettixin verkkosivustot

Nettiauto.com on vuonna 2000 perustettu autojen kauppapaikka.
Nettimoto.com on moottoripyörien, moottorikelkkojen, mönkijöiden, skoottereiden ja mopoautojen kauppapaikka.
Nettivene.com on veneiden markkinapaikka, jossa on kaupan kaikenlaisia veneitä.
Nettikaravaani.com on matkailuautojen, asuntovaunujen sekä talovaunujen markkinapaikka.
Nettivaraosa.com on palvelu, josta saa varaosia ja tarvikkeita autoihin, elektroniikkaan, kuljetuskalustoon, moottoripyöriin ja muihin kaksipyöräisiin, veneisiin, matkailuautoihin, traktoreihin.
Nettikone.com on Suomen suurin raskaan kaluston markkinapaikka.
Nettivuokraus.com  Suomen suurin ja monipuolisin vuokraustoimialan markkinapaikka.
Nettimokki.com on kotimainen vuokramökkien välityspalvelu.
Nettimarkkina.com oli markkinapaikka kaikelle tavaralle antiikista asuntoihin ja rakennustarvikkeista raskaisiin työkoneisiin, suljettu 2023.
Ampparit-uutispalvelu
Konepörssi.com on raskaan konealan suosituin ammattilehti painettuna ja verkossa
Aiheesta muualla

Nettixin kotisivut (Arkistoitu – Internet Archive)
OS X Mountain Lion

OS X Mountain Lion (versio 10.8) on Applen Macintosh-tietokoneiden yhdeksäs OS X -käyttöjärjestelmäversio (aikaisemmin Mac OS X), joka toi muun muassa joitakinselvennä Applen iOS-käyttöjärjestelmän ominaisuuksia Macintosh-tietokoneisiin. Mountain Lion julkaistiin 25. heinäkuuta 2012. Mountain Lionin edeltäjä oli Mac OS X Lion ja sen seuraaja 22. lokakuuta 2013 julkaistu OS X Mavericks.
Päivitykset

| OS X Versio | Build | Päivämäärä |
| --- | --- | --- |
| 10.8 | 12A269 | 25. heinäkuuta 2012 |
| 10.8.1 | 12B19 | 23. elokuuta 2012 |
| 10.8.2 | 12C54 | 19. syyskuuta 2012 |
| 10.8.3 | 12D78 | 14. maaliskuuta 2013 |
| 10.8.4 | 12E55 | 4. kesäkuuta 2013 |
| 10.8.5 | 12F37 | 12. syyskuuta 2013 |
Niska-aukko

Foramen magnum
Foramen magnum
Niska-aukko (foramen magnum) on suuri aukko ihmisen kallon takaraivoluussa. Se on yksi monista soikeista tai pyöreistä kallonpohjan aukoista. Sen kautta kulkee ydinjatke (aivorunkoon kuuluva aivojen alin osa).
Käännös suomeksi
Mäntynärhi

| Mäntynärhi |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Gymnorhinus
Laji::  cyanocephalus
Kaksiosainen nimi
 Gymnorhinus cyanocephalus  Wied-Neuwied, 1841 
Katso myös
   Mäntynärhi Wikispeciesissä   Mäntynärhi Commonsissa 
Infobox OKNimi-testi OKIUCN-testi OK: 
Mäntynärhi (Gymnorhinus cyanocephalus) on varisten heimoon kuuluva varpuslintu. Se on sukunsa ainoa laji.
Tuntomerkit

Mäntynärhi on 25,5 cm pitkä. Se on väriltään kokonaan sininen, ja sillä on pitkä nokka sekä suhteellisen lyhyt pyrstö.
Levinneisyys

Mäntynärheä tavataan Yhdysvaltain länsiosissa sekä Meksikon luoteisosissa. Lajin kannat ovat pienentyneet ja se on luokiteltu vaarantuneeksi. Mäntynärhi on pääsoin paikkalintu, mutta huonoina männyn siemenvuosina se voi lähteä pitkille vaelluksille.
Elinympäristö

Mäntynärhi elää avoimissa metsissä. Se suosii erityisesti mänty-kataja-metsiä.
Lisääntyminen

Mäntynärhi tekee kuppimaisen pesänsä puuhun ja munii 2–5 munaa.
Ravinto

Mäntynärhi käyttää ravinnokseen erityisesti mäntyjen siemeniä. Se on kuitenkin kaikkiruokainen ja syö lisäksi marjoja, jyviä, niveljalkaisia, liskoja, käärmeitä, linnunpoikasia sekä pieniä nisäkkäitä.
Oikeuspalatsi (Pretoria)

Oikeuspalatsi Pretoriassa.
Oikeuspalatsi (afrikaansiksi Paleis van Justisie, engl. Palace of Justice) on palatsimainen rakennus Etelä-Afrikan hallinnollisessa pääkaupungissa Pretoriassa. Se sijaitsee Pretorian historiallisessa keskustassa, Church Squaren (afrikaansiksi Kerkplein) pohjoisella laidalla.
Rakennus rakennettiin 1890-luvun loppupuolella ja sen suunnittelusta on vastannut alankomaalainen arkkitehti Sytze Wierda. Nykyisin siellä toimii Etelä-Afrikan korkeimman oikeuden Gautengin provinssin osasto.
Nurminahikas

| Nurminahikas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Marasmiaceae
Suku::  Nahikkaat Marasmius
Laji::  oreades
Kaksiosainen nimi
 Marasmius oreades  (Bolton) Fr. 
Katso myös
   Nurminahikas Commonsissa 
Infobox OKNimi-testi OK: 
Nurminahikas (Marasmius oreades) on nahikkaiden (Marasmius) sukuun kuuluva lahottajasieni, joka on pienikokoinen ja herkullinen ruokasieni. Sillä on 2–5 cm leveä lakki ja 4–8 cm pitkä, 0,3–0,7 cm paksu, sitkeä jalka. Se kasvaa tyypillisesti nurmikoilla, hakamailla, metsäruohikossa avoimella maalla ja rantatörmillä. Nurminahikas muodostaa kasvupaikoillaan yleensä suurehkoja ympyrämäisiä kasvustoja eli niin kutsuttuja noidankehiä. Nurminahikas on yleinen Lappia myöten ja sitä esiintyy kesäkuusta lähtien.
Marasmius oreades
Nurminahikkaan malto on hailakkaa, kuivana miellyttävän yrtintuoksuista. Sen maku on mieto ja itiöpöly valkoista. Ruoaksi valmistettaessa on nurminahikkaan jalka leikattava pois sitkeyden takia, muuten sieni on hyvä, herkullinen ruokasieni.
Nurminahikkaan nimi tulee kreikan kielen sanasta oreade, joka tarkoittaa vuoriketjua.
Aiheesta muualla

Nurminahikas (Marasmius oreades) Pinkka – Lajituntemuksen oppimisympäristö.
Nashville SC

Nashville SC on yhdysvaltalainen ammattilaistason jalkapallojoukkue, jonka kotikaupunki on Nashville Tennesseen osavaltiossa. Joukkue pelaa Major League Soccer (MLS) -liigassa osana Itäistä konferenssia.
Nashville SC perustettiin vuonna 2017, ja aloitti ensimmäisen kautensa 2020. Joukkue pelasi kaksi ensimmäistä MLS-kauttaan Nissan Stadiumilla (kapasiteetti 69 143). Nashville SC avaa uuden kotistadionin, Geodis Parkin (kapasiteetti 30 000), 1. toukokuuta 2022. Joukkue pelasi kauden 2022 kaksi ensimmäistä kuukautta vieraissa ennen uuden stadionin avajaisia.
Joukkue > Kokoonpano

Päivitetty: 20. joulukuuta 2023.
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen kotisivut
Nadežda Krupskaja

Nadežda Krupskaja
Nadežda Konstantinova Krupskaja (ven. Наде́жда Константи́новна Кру́пская, 26. helmikuuta (J: 14. helmikuuta) 1869 Pietari, Venäjä – 27. helmikuuta 1939 Moskova) oli venäläinen vallankumouksellinen ja bolševikki sekä Neuvostoliiton perustajan Vladimir Leninin puoliso.
Krupskajan isä oli vapaamielinen upseeri.  Krupskaja toimi monissa Venäjän Sosiaalidemokraattisen Työväenpuolueen johtotehtävissä puolueen perustamisesta asti. Vallankumouksen jälkeen hänet nimitettiin koulutuksesta vastanneen kansankomissaarin Anatoli Lunatšarskin apulaiseksi. Krupskajan suhde Leniniin oli enemmän ammatillinen kuin romanttinen, ja Aleksandra Kollontai kuvaili sitä jopa orjuudeksi.
Vaikka Krupskaja oli arvostettu NKP:n piirissä, hän ei pystynyt estämään Josif Stalinin valtaannousua eikä Leninin ympärille rakennettua henkilökulttia. Stalin ja hänen kannattajansa pyrkivät eristämään Krupskajan.
Krupskaja oli alkujaan opettaja, ja vuodet 1929–1939 hän oli kansansivistystyön varakansankomissaari. Koulutus ja kirjastolaitos olivat hänen työssään keskeisellä sijalla. Hän loi Neuvostoliiton kirjastolaitoksen.
Suomennetut teokset

Elämäntapakysymyksistä, artikkelikokoelma, 1931
Kasvatuksesta, valittuja kirjoituksia ja puheita, 1965
Koulujen itsehallinnosta, 1932
Lenin propagandistina ja agitaattorina, 1933
Lenin puoluelehdistön toimittajana ja järjestäjänä, 1935
Leninin elämänvaiheet, 1969
Muistelmia Leninistä. Bolshevikkien maanalaista toimintaa ja Toveri Lenin Suomessa vv. 1905-1907, 1931
N. Krupskajan Kirjeitä pioneereille, 1933
Toverit, työläiset taistelkaa polyteknillisen koulun puolesta, 1931
Varhaiskoulukasvatuksesta maaseudulla (III Yleisvenäläinen varhaiskoulukasvatuksen konferenssi), 1926
Aiheesta muualla

Wikimedia Commonsissa on kuvia tai muita tiedostoja aiheesta .
Simkin, John: Nadezhda Krupskaya Spartacus Educational.  tammikuu 2020. Viitattu 13.6.2020. (englanniksi)
Nadezhda K. Krupskaya, 1869–1939 M.I.A. Library. Viitattu 13.6.2020. (englanniksi)
Nina Gordon

Nina Gordon
Nina Rachel Shapiro Gordon (s. 14. marraskuuta 1967) on yhdysvaltalainen rocklaulaja ja -kitaristi. Hän oli mukana perustamassa Veruca Salt -yhtyettä vuonna 1993 ja on lisäksi julkaissut sooloalbumit Tonight and the Rest of My Life (1998) ja Bleeding Heart Graffiti (2006). Hänellä on muusikko Jeff Russon kanssa yhteinen 21. marraskuuta 2006 syntynyt tytär.
Aiheesta muualla

Viralliset sivut (Arkistoitu – Internet Archive) (englanniksi)
Oikeusperuste

Oikeusperuste (lat. causa) on se oikeudellisesti merkittävä syy, jonka perusteella oikeustoimi on päätetty. Oikeusperuste on oikeustoimiopin peruskäsite, jolla pyritään aikaansaamaan oikeusseuraamus. Nimitystä ei pidä sekoittaa oikeustoimen henkilökohtaiseen vaikuttimeen eli motiiviin, joka on merkityksellinen esimerkiksi testamentin tulkinnassa, mutta ei varallisuusoikeudessa. Motiivi, joka saa jonkun aloittamaan oikeustoimen, vaihtelee eri tapauksissa. Sen sijaan oikeusperuste on esimerkiksi jokaisessa kaupassa sama.
Oikeusperusteet on perinteisesti jaettu seuraavasti:
Lahjoittamistarkoitus (causa donandi), jossa toisen varallisuuden lisäys tapahtuu ilman vastiketta. Tällainen oikeustoimi on esimerkiksi lahja.
Suorittamistarkoitus (causa solvendi), jossa toisen varallisuus lisääntyy jonkun toisen velvoituksen täyttämisestä. Tällainen oikeustoimi on esimerkiksi takaus.
Velvoittamistarkoitus (causa obligandi), jossa toisen varallisuuden lisäämiseksi hänet pyritään sitouttamaan vastasuoritukseen. Tällainen oikeustoimi on esimerkiksi kauppa.
Natalia Dyer

| Natalia Dyer |
| --- | --- |
 Dyer vuoden 2017 San Diego Comic-Con -tapahtumassa
Henkilötiedot
Koko nimi:  Natalia Danielle Dyer
Syntynyt: 13. tammikuuta 1995 (ikä 29) Nashville, Tennessee, Yhdysvallat
Ammatti:  näyttelijä
Näyttelijä
Aktiivisena:  2009–
Merkittävät roolit:  Stranger Things
Palkinnot
 Parhaan näyttelijäkokoonpanon SAG 2017 Stranger Things 
Aiheesta muualla
IMDb 
Natalia Danielle Dyer (s. 13. tammikuuta 1995 Nashville, Tennessee, Yhdysvallat) on yhdysvaltalainen näyttelijä. Hän teki läpimurtonsa näytellessään Nancy Wheeleriä jännitystieteissarjassa Stranger Things.
Ura

Dyerin ensimmäinen rooli oli Clarissa Granger elokuvassa Hannah Montana: The Movie vuonna 2009. Vuonna 2011 hän esiintyi elokuvassa The Greening of Whitney Brown. Tämän jälkeen Dyer näytteli indie-elokuvassa I Believe in Unicorns, joka sai ensi-iltansa vuonna 2014 SXSW:ssä.
Vuonna 2016 Dyer valittiin Nancy Wheelerin rooliin Netflixin Stranger Things -sarjassa. Vuonna 2019 Dyer näytteli Cocona Netflixin kauhuelokuvassa Velvet Buzzsaw.
Nuoruus ja koulutus

Dyer syntyi ja kasvoi Nashvillessa Tennesseen osavaltiossa. Hän valmistui esittävien taiteiden koulusta.
Dyer muutti New York Cityyn ja ilmoittautui New Yorkin yliopistoon vuonna 2013 opiskellen The Gallatin School of Individualized -koulussa.
Yksityiselämä

Vuodesta 2016 lähtien Dyer on seurustellut Stranger Things -sarjan vastanäyttelijänsä Charlie Heatonin kanssa.
Aiheesta muualla

Natalia Dyer Internet Movie Databasessa. (englanniksi)
Starr Bowenbank: A Timeline of Charlie Heaton and Natalia Dyer's Relationship ELLE.  3.7.2019. Viitattu 30.7.2019. (englanti)
Nižni Novgorodin stadion

| Nizhny Novgorod Stadium |
| --- | --- |

Rakennuksen tiedot
Sijainti:  Nižni Novgorod
Koordinaatit:  56°20′15″N, 43°57′48″E
Rakennustyöt aloitettu:  2015
Avattu:  2018
Käyttäjät
 FK Volga Nižni Novgorod 
Katsojakapasiteetti
 44 899 
Lisää rakennusartikkeleitaArkkitehtuurin teemasivulla
Nižni Novgorodin stadion on vuonna 2018 valmistunut jalkapallostadion Nižni Novgorodin kaupungissa. Sen kapasiteetti on 44 899. Stadion oli yksi jalkapallon MM-kilpailujen 2018 pelipaikoista.
Mustijärvi (Pello)

| Mustijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°55′41″N, 24°17′15″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Mustijoki 
Järvinumero:  67.956.1.002
Mittaustietoja
Pinnankorkeus:  186,2 m  
Rantaviiva:  3,419 km  
Pinta-ala:  33,559 ha  
Saaria:  ei saaria 
 fiMustijärvi 
Mustijärvi  on Lapissa Pellossa Orajärven kylän lähellä sijaitseva järvi.
Maantietoa

Järven pinta-ala on 34 hehtaaria, se on 1,2 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,4 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Mustiojan valuma-alueeseen (67.956) se kuuluu. Järven vedenpinnan korkeus on 186,2 metriä mpy.
Nettideittailu

Nettideittailu on nykyään suosituin tapa löytää kumppani.
Nettideittailu on tietokoneilla, internetissä, sähköpostilla, matkapuhelimella ja älypuhelimen sovellusohjelmalla tapahtuvaa viestienvaihtoa ja tapaamista. Nettideittikumppaneita etsitään sosiaalisen median sivustoilta tai ilmaisilta ja maksullisilta nettitreffisivustoilta. Deittisivustoille luodaan tiedoin ja kuvin profiili, jonka tietoja vertaamalla tietokoneohjelma hakee soveltuvaa kumppania. Löydettyjen kumppaniehdokkaisiin voi ottaa viestillä yhteyttä.
Nettideittailun suosio ja tavat

Suomalainen IRC-Galleria sai suuren suosion jo 2000-luvun alussa, kun Facebookia ei vielä ollut. Tutkimukseen osallistuneista nuorista kumppanin oli löytänyt deittipalveluista 9,8 % ja sosiaalisesta mediasta 5,8 %. Vuosina 2005–2012 jo kolmannes yhdysvaltalaisista aviopareista oli tavannut toisensa netissä. Näistä 45 % löysi kumppanin deittipalvelun kautta. Kumppanin muualta netistä löysi 55 %.
Tutkimukset  osoittavat, että nettideittailupalveluiden käytössä on huomattavaa vaihtelua eri ikäryhmien välillä Suomessa. Erityisesti 18–24-vuotiaat nuoret aikuiset muodostavat noin 25,01 % online-deittipalvelujen käyttäjistä. Sen sijaan 25–34-vuotiaiden ikäryhmä osoittaa suurempaa sitoutumista, edustaen lähes 48,74 % käyttäjäkunnasta. Mielenkiintoista on, että myös 45–54-vuotiaiden ikäryhmässä on huomattavaa osallistumista, sillä 23,99 % online-deittipalvelujen käyttäjistä kuuluu tähän ryhmään. Yli 55-vuotiaat ovat kuitenkin vähemmän taipuvaisia käyttämään nettideittailualustoja, ja heidän osuutensa on alle 1 %. Nämä tiedot viittaavat siihen, että vaikka nettideittailu on pääasiassa nuorempien suosiossa, sen viehätys ulottuu laajemmalle ikäryhmälle.
Palvelusivustoissa monet aloittavat nettideittailun usean kumppanin kanssa ja suhteen tiivistyessä siirtyvät deittaamaan vain yhtä kumppania. Toimintaa varten on luotu etikettejäkin. Sokerideittailu on molempia osapuolia hyödyttävä suhde.
Deittihuijarit ja rikollisuus

Nettideittailun varjopuolena muun muassa kaupallisilla sivustoilla ja sähköpostein mainostaen deittailijoita on vaanimassa paljon nettihuijareita ansaintatarkoituksessa. Huijarit luovat profiilisivuja vetovoimaisin valokuvin. Huijarien kirjeitä nimitetään myös nigerialaiskirjeiksi romanssihuijauksissa. Esimerkiksi Venäjällä, Ghanassa ja Malesiassa tästä osasta huijauksia on tullut jopa satoja miljoonia tuottava rikollisuuden ala.
Marin tasavallan Yoshkar-Olassa on suurimpana elinkeinona jopa nettihuijaus. Moldovan Chișinăussa luotuna on yleinen The Bat! -toimisto-ohjelma, jolla pystyy käsittelemään runsaita määriä eri sähköpostitilejä. Sähköpostit yleensä edelleen lähetetään esimerkiksi tietokoneen satelliittiyhteydestä eri maissa toimivien palvelinten kautta.
Huijatulla on mahdollisuus ilmoittaa huijarit niistä varoittaviin sivustoihin kuvineen ja kertomuksineen.
Vuonna 2015 Isossa-Britanniassa tilastoitiin 400 rikosta, joihin liittyi Tinder-mobiilideittisovellus. Näiden joukossa oli esimerkiksi raiskaus, lapsen seksuaalinen hyväksikäyttö ja murhan yritys. Yleensä rikosilmoitukset koskivat väkivalta- tai seksuaalirikoksia. Vuonna 2016 israelilainen Tinder-huijari sai kahden vuoden ehdottoman tuomion yhteensä noin 200 000 euron kavalluksesta, jonka uhreiksi oli joutunut kolme eri suomalaisnaista. Internetissä on lukuisia suomenkielisiäkin huijaussivustoja, joiden maksullisiin viesteihin vastaa robotti tai iso joukko henkilökuntaa. Sivustot perustuvat suurelta osin tekaistuihin valeprofiileihin.
Aiheesta muualla

Kuvia tai muita tiedostoja aiheesta Nettideittailu Wikimedia Commonsissa
Tammisalo, Osmo: Parinvalinnasta ja nettideittailusta. Ihmisluontoa etsimässä 29.9.2022.
Kumppani löytyy nykyään useimmiten nettideittailun kautta. Toiseksi suosituin tapa on tavata kumppani baarissa tai ravintolassa. Joskus harvemmin kumppanin voi löytää myös ystävien tai työtovereiden kautta.
Nina Grebeškova

Nina Grebeškovan nimikirjoitus
Nina Pavlovna Grebeškova (ven. Нина Павловна Гребешкова; s. 29. marraskuuta 1930 Moskova) on venäläinen näyttelijä.
Grebeškova valmistui Elokuvataiteen Gerasimov-instituutista vuonna 1954. Häntä opettivat siellä Vladimir Belokurov ja Vasili Vanin. Grebeškova työskenteli Elokuvanäyttelijöiden valtionteatterissa Moskovassa vuosina 1954–1990. Hän esiintyi ensimmäisen kerran elokuvaroolissa vuonna 1949. Grebeškovalle myönnettiin Venäjän kunniataiteilijan arvonimi vuonna 2001. Hän oli naimisissa elokuvaohjaaja Leonid Gaidain kanssa ja esiintyi muun muassa tämän elokuvissa Briljanttikäsi (1968) ja 12 tuolia (1971). Grebeškova on esiintynyt myös useissa televisiosarjoissa. Hänelle syntyi vuonna 1958 tytär.
Aiheesta muualla

Nina Grebeškova Internet Movie Databasessa. (englanniksi)
Nurminen

Nurminen on suomalainen sukunimi, joka on muun muassa seuraavilla henkilöillä:
Aarne Nurminen (1905–1961), taidemaalari
Aili Nurminen (1896–1972), meteorologi
Aki Nurminen (s. 1980), jääkiekkoilija
Aleksi Nurminen (1889–1953), runoilija
Aleksi Nurminen (s. 1992), vapaaottelija ja urheiluselostaja
Annika Nurminen (s. 1987), moukarinheittäjä
Arja Nurminen (s. 1945), näyttelijä
Elli Nurminen (1899–1987), toiminnanjohtaja, kansanedustaja ja sosiaalineuvos
Hanna Nurminen (s. 1955), Koneen säätiön asiamies ja hallituksen puheenjohtaja
Heikki Nurminen (1921–2002), oopperalaulaja
Iiro Nurminen (s. 1990), salibandyn pelaaja
Ilmari Nurminen (s. 1991), kansanedustaja (SDP)
Jaakko Nurminen (1928–2014), Kangasalan kunnanjohtaja 1960–1991
Jari Nurminen (s. 1961), autourheilija
Jere Nurminen, urheilutoimittaja
John Nurminen (1877–1951), liikemies, laivanvarustaja ja merenkulkuneuvos, John Nurminen Oy:n perustaja
Juha Nurminen (s. 1946), liikemies, John Nurmisen hallituksen puheenjohtaja
Jukka Nurminen, Pikku Kakkosen tuottaja
Julius Nurminen (1887–1918), toimittaja ja kansanedustaja (SDP)
Jyrki Nurminen (s. 1990), rantalentopallopelaaja
Kai Nurminen (s. 1969), jääkiekkoilija
Kauko Nurminen (1927–1989), pakinoitsija (nimimerkki Gee)
Kerttu Nurminen (s. 1943), lasitaiteilija
Kimmo Nurminen (s. 1971), musiikkilehti Suen päätoimittaja
Kirsi Nurminen (s. 1956), näyttelijä
Lauri Nurminen (1906–2009), viimeinen elossa ollut Suomen sisällissodan valkoisten veteraani
Majka Nurminen, lastenmuusikko ja säveltäjä
Marjo T. Nurminen (s. 1967), Yleisradion tiedetoimittaja
Markku Nurminen ‎(s. 1943), matemaatikko, professori
Matti Nurminen (1911–2000), merenkulkuneuvos
Matti Nurminen (1932–2008), teollisuusneuvos
Matti Nurminen (s. 1942), näyttelijä
Matti Nurminen (s. 1947), kuvanveistäjä
Matti Nurminen (s. 1973), jääkiekkovaikuttaja
Nestori Nurminen (1919–2003), SKDL:n kansanedustaja
Niina Nurminen (s. 1965), näyttelijä
Pasi Nurminen (s. 1975), jääkiekkomaalivahti
Satu Sippola-Nurminen (s. 1959), ooppera- ja konserttilaulaja
Simo Nurminen (s. 1949), suunnistaja
Taito Nurminen (1895–1981), jääkärikapteeni
Timo Nurminen (s. 1948), jääkiekkomaalivahti
Uno Nurminen (1895–1972), ammattiyhdistysvaikuttaja ja poliitikko.
Nimen muita merkityksiä

Nurminen Logistics Oyj, aik. John Nurminen Oy, kuljetusliike
Nurminen, järvi Laukaassa
Ruth Nurminen, alk. S/S Mercator, höyrylaiva
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ogre tramplīnlēkšanas

| Ogre tramplīnlēkšanas> Sijainti |
| --- | --- |
Paikkakunta:  Ogre,  Latvia
Koordinaatit:  56°49′3.7″N, 24°36′51.5″E
Avattu:  2008
Remontoitu:  2008
Seura:  SK Ogres Stils
Ogre tramplīnlēkšana
K-piste:  15 metriä
Kesämäkiennätys:  15,5 metriä  Kristaps Nežborts (29.3.2014)
Naisten kesämäkiennätys:  13,5 metriä  Šarlote Šķēle (27.8.2011)
Avattu:  2008
Muovitus:  Kyllä
K10
K-piste:  10 metriä
Mäkiennätys:  11,0 metriä  Kārlis Krūze (12.1.2008)
Naisten kesämäkiennätys:  8,0 metriä  Madara Martinkena (27.8.2011)
Avattu:  12.1.2008
Muovitus:  Kyllä
K5
K-piste:  5 metriä
Avattu:  2008
Muovitus:  Kyllä
Ogre tramplīnlēkšanas on kolmen erikokoisen hyppyrimäen muodostama mäkihypyn suorituspaikka Ogressa Latviassa.